**Správa z realizácie aktivity**

|  |  |
| --- | --- |
| **Názov aktivity**  **a číslo aktivity** | Propagácia - 3.1/1 Výstavy – účasť na výstavách zameraných na poľnohospodárstvo a rozvoj vidieka –Zemé živitelka 2016 |
| **Regionálna anténa** | Nitriansky kraj |
| **Termín a miesto konania aktivity** | 28. – 30.8.2016 Výstavisko České Budějovice |

**Popis realizácie aktivity:** v termíne 28. – 30.08.2016 sa zástupca Regionálnej antény NSRV SR pre Nitriansky kraj zúčastnil 43. ročníka medzinárodnej poľnohospodárskej a potravinárskej výstavy ZEMĚ ŽIVITELKA, ktorá trvala 25. – 30.08.2016 na Výstavisku České Budějovice (Česká republika). Danej výstavy sa počas jej trvania zúčastnil regionálny koordinátor – Ing. Ondrej Hanušovský. Expozícia sa nachádzala v pavilóne T1 výstaviska**.** Atraktivita tohto pavilónu je podčiarknutá tým, že sa jedná o najnovšie vybudovaný pavilón s atraktívnym dizajnom, ktorý je situovaný priamo pri jednom z dvoch hlavných vstupov do výstaviska.

Výstava bola zameraná na nasledovné oblasti:

* obnova a rozvoj vidieka,
* rastlinná a živočíšna výroba,
* poľnohospodárska technika,
* potravinárska výroba,
* lesné a vodné hospodárstvo,
* záhradníctvo a pestovanie plodín,
* služby pre poľnohospodárstvo a i.

V rámci našej expozície sme prezentovali NSRV SR, Program rozvoja vidieka SR 2014 – 2020 a pod. V rámci svojej expozície sme návštevníkom výstavy prezentovali a odovzdávali regionálne produkty z územia Nitrianskeho samosprávneho kraja. Výstavy sa v danom termíne zúčastnili i dvaja zástupcovia RA NSRV SR pre Trnavský kraj. Takto koncipovaná expozícia bol a pre návštevníkov výstavy atraktívna, pričom rôznorodosť prezentovaných propagačných predmetov, regionálnych produktov a ďalších produktov pútali pozornosť u návštevníkov výstavy.

Vzájomné dopĺňanie sa oboch zúčastnených pracovísk znamenalo nepretržitú prezentáciu NSRV, napĺňanie cieľov účasti na výstave a prezentácia regionálnych produktov z oboch zúčastnených krajov.

Nakoľko sa v rámci expozície nachádzali i partnerské organizácie z Českej republiky, znamenala účasť RA NSRV možnosť nadviazania pracovných kontaktov s možnosťou spolupráce v budúcnosti a diseminácie poznatkov z oblasti rozvoja vidieka na Slovensku a Česku.

**Odporúčania pre ďalšiu činnosť:**

* Pokračovať v účasti na výstave i v nasledujúcich rokoch
* Uvažovať nad možnosťou „live prezentácie“ regionálneho producenta/producentov v rámci expozície - vinár, remeselník a pod.

**Kalkulácia výdavkov na aktivitu:** 806,00 EUR bez DPH

**Reálna výška čerpania rozpočtu na aktivitu:** 779,73 EUR bez DPH